
PËR DISA NDRYSHIME NË LIGJIN NR.7574, DATË 24.6.1992 “PËR ORGANIZIMIN E DREJËSISË DHE DISA NDRYSHIME NË KODET E PROCEDURAVE PENALE E CIVILE”                

Në mbështetje të nenit 16 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,                 

KUVENDI POPULLOR                
I REPUBLIKËS SË SHQIPËRIS3    

V E N D O S I:        

Neni 1                

Në ligjin nr.7574, datë 24.6.1992 “Për organizimin e  drejtësisë dhe disa ndryshime në kodet e procedurave penale e civile”, neni 2 ndryshohet si vijon:    
“Gjykata e Apelit dhe Gjykata Ushtarake e Apelit  funksionojnë në gjithë territorin e Republikës së Shqipërisë. Ato  përbëhen nga kryetari, zëvendëskryetarët dhe gjyqtarët.    	Gjykata e Apelit shqyrton ankimet dhe protestat kundër  vendimeve penale e civile të gjykatave të shkallës së parë. Ajo gjykon me trup gjykues të përbërë nga tre gjyqtarë”.          

Neni 2                

Paragrafi i parë i nenit 4 ndryshohet si vijon:    
“Gjykata e Apelit, pasi administron provat e çështjes, vendos:    
1. Lënien në fuqi të vendimit.    
2. Ndryshimin e vendimit.    
3. Prishjen e vendimit dhe pushimin e çështjes ose të gjykimit, kur janë rastet e parashikuara nga kodet e procedurave penale e civile.    
4. Prishjen e vendimit dhe dërgimin e çështjes për rigjykim nga një trup gjykues tjetër, kur janë shkaqet e parashikuara nga paragrafi i dytë i nenit 173 të Kodit të               Procedurës Penale dhe paragrafi i dytë i nenit 171 të Kodit të Procedurës Civile, si dhe në raste të veçanta, kur nuk janë marrë prova vendimtare për zgjidhjen e drejtë të çështjes, marrja e të               cilave është e vështirë të bëhet në Gjykatën e Apelit”.    

Neni 3                

Paragrafi i parë i nenit 5 ndryshohet si vijon:    
“Gjykatat ushtrake të shkallës së parë gjykojnë ushtarakët për veprat penale të kryera prej tyre, robërit e luftës dhe persona të tjerë të caktuar me ligj. Ato përbëhen nga kryetari,      zëvendëskryetarët, gjyqtarët dhe ndihmësgjyqtarët”.    
Fjalia e fundit e paragrafit të dytë të nenit 5 shfuqizohet.     

Neni 4                

Neni 10 ndryshohet si vijon:    
“Ministri i Drejtësisë, në raste të veçanta, mund të urdhërojë një gjyqtar të gjykatës së rrethit ose ushtarake për të  gjykuar në një gjykatë tjetër rrethi ose ushtarake”.     

Neni 5                

Neni 8 shfuqizohet.     

Neni 6                

Ky ligj hyn në fuqi menjëherë.         

Shpallur me dekretin nr.806, datë 1.4.1994 të Presidentit të Republikës së Shqipërisë,  Sali Berisha.               


